ሩሲያ የአውሮፓን ህብረት የመከፋፈል ፍላጎት እንደሌላት ፕሬዝዳንት ፑቲን አስታወቁ
ሩሲያ የአውሮፓን ህብረት የመከፋፈል ፍላጎት እንደሌላት ፕሬዝዳንት ፑቲን በቬና ጉብኝታቸው ወቅት አስታውቀዋል፡፡የሩሲያው ፕሬዝዳንት ቭላድሜር ፑቲን ምዕራብ አውሮፓዊቷን ኦስትሪያ በመጎብኘት ላይ መሆናቸው ተገልጸዋል፡፡ ለኦስትሪያው ኦአርኤፍ የመገናኛ ብዙሓን እንደተናገሩት የበለፀገችና አንድነቷ የተረጋገጠ አውሮፓን ማየት እንደሚሹ ተናግረዋል፡፡የህብረቱ መጠናከር ለሩሲያ ንግድ አጋርነት ጠቀሜታው የጎላ ስለመሆኑ አውስተዋል፡፡ፑቲን ስለሁለቱ ሀገራት ገዢ ፓርቲዎች ግንኙነት ንግግር ያደረጉ ሲሆን ከኦስትሪያው ፕሬዝዳንት  ቫን ዴር ቤለንና ባለሀብቶች ጋር ተገናኝተው መከረዋል፡፡በንግግራቸውም ጎልቶ የወጣው ከልዩነትና መከፋፈል ይልቅ የሁለትዮሽ ግንኙነት በሚጠናከርበት አማራጭ ላይ አበክረው ለመስራት ፍቃደኛ መሆናቸው ትኩረትን ስቧል፡፡ ፑቲን በቆይታቸውም በጎርጎሮሳውያኑ 2014 ከምስራቅ ዩክሬን ክሬሚያ መገንጠል ጋር በተያያዘ የአውሮፓ ህብረት ያስተላለፈውን ማዕቀብ በሚያነሳበት አግባብ ይመክራሉ ተብሎ ይጠበቃል፡፡ከአራት አመታት አስቀድሞ የተላለፈው ውሳኔ ሞስኮን ከምራባውያን ማግለሉን ተከትሎ አሁን ለፑቲን አካሄዱን ለመቀየር ጥሩ አጋጠሚ አንደሚሆንላቸው እየተነገረ ይገኛል፡፡ በተለይም አሁን ላይ በአውሮፓውያንና በአሜሪካ መካከል ያለው ትስስር በትራምፕ አስተዳደር አደጋ ላይ መውደቁን ተከትሎ አጋጣሚውን መጠቀማቸው እየተወደሰላቸው ይገኛል፡፡በቅርቡ በአውሮፓ ህብረትና በሩሲያ መካከል ያለው ግንኙነት ከሶሪያ ግጭትና ከዩክሬን ጉዳይ ባለፈም የቀድሞ ሩሲያ ሰላይ ሰርጄይ ስክሪፓል ተጨማሪ ቁርሾ ሆኖ ሰንብቷል፡፡ነገር ግን መሰል ቁርሾዎችን ለማለሳለስ በሚረዳ መልኩ ኦስትሪያ የተገኙት ፑቲን ለ50 አመታት በጋዝ ንግድ አጋር ሆና የቆየችውን ቬና ሲጎበኙ ስጋት እንዳልተሰማቸው ተዘግቧል፡፡ ኦስትሪያ አንግሊዝ በሰርጄ ስክሪፓል ግድያ የሩሲያን ዲፕሎማቶች የማስወጣት እርምጃ በመከተል ከአንግሊዝ ጎን መሆኟን ማሳየቷ አይዘነጋም፡፡  በኦስትሪያ በቅርቡ ተቀናቃኝ ሀይሎች ከመንግስት ጋር በገቡት ቁርሾ ፑቲን ከመንግስት ጎን በመቆም መደገፋቸው ግንኙነታቸውን ለማጠናከር ረድቷቸዋል እየተባለ ነው፡፡የኦስትሪያው ቀኝ ዘመም ፓርቲ መሪ የሆኑት ኩርዝም የፑቲንን ቬና መገኘት አስመልክቶ ባደባባይ አብሮን ለመስራት ፍቃደኛ ከሆነ አካል ጋር ለመስራት ዝግጁ ነን ሲሉ ድጋፍ አሳይተዋል፡፡የቬና ጉብኝትም በምርጫ ዘመናቸው የሩሲያን የውጪ ግንኙነት ለማጠናከር የሚደረግ ጥረት ስለመሆኑን የዘገበው ቢቢሲ ነው፡፡